Enllestida, la intervenció artística per fer l'hospital de Tortosa més amable als infants
Des d’ara, les habitacions que ocupen els xiquets ingressats a l’hospital Verge de la Cinta de Tortosa llueixen un aspecte més amable. Els treballs dels il•lustradors que hi han estat pintant ja han finalitzat, i ara, a les injeccions i l’ambient hospitalari els han sortit tot un seguit d’animals que els volen contrarestar. L’equip encapçalat pel roquetenc Ignasi Blanch ha comptat amb 19 artistes, que han col•laborat de manera desinteressada. No és la primera acció d’aquestes característiques que duen a terme, ja que ja han fet el mateix a l’hospital de Bellvitge i a dos centres d’atenció primària de Barcelona. El resultat ajuda a humanitzar el tractament als infants, que sovint viuen l’estada hospitalària amb un estat anímic més baix.